Diari Oficial de la Generalitat Valenciana


Sumari del DOGV 6467, del 24-02-2011 (2011/2124)

RESOLUCIÓ de 14 de febrer de 2011, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS CC.OO-PV i la UGT-PV sobre designació d'àrbitre en matèria electoral.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2124


Data del document
:   14-02-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 14 de febrer de 2011, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS CC.OO-PV i la UGT-PV sobre designació d'àrbitre en matèria electoral. [2011/2124]  
Per Resolució de data 17 de març de 2010 d'esta direcció general (DOCV 9.04.2010) es va acordar publicar l'acord de designació d'àrbitres en matèria electoral realitzat per les organitzacions sindicals més representatives de la Comunitat Valenciana per al període 2010-2015.  
Per mitjà d'escrit registrat en data 12 de novembre de 2010, Carmen Agut García va presentar la seua dimissió com a àrbitre designat per a la província de Castelló.  
Comunicada esta dimissió a les organitzacions sindicals més representatives, en data 10 de febrer de 2010 es va presentar davant de la Direcció General de Treball, Cooperativisme i Economia Social l'acord subscrit en data 26 de gener de 2011 per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià pel que procedien a designar àrbitre en matèria electoral i en l'àmbit de la província de Castelló, en substitució de la dimitida, Manuel Nogueira Izquierdo, qui en data 28 de gener de 2011 va acceptar esta designació.  
Vist l'acord anterior i havent-se seguit el procediment per a la designació d'àrbitres previst en els articles 76.3 de l'Estatut dels Treballadors -aprovat per RDL 1/1995, de 24 de març- i 28.3 de la Llei 9/1987, de 12 de juny, d'òrgans de representació, determinació de les condicions de treball i participació del personal al servici de les administracions públiques (segons redacció donada per la Llei 18/1994,de 30 de juny i actualment en vigor per aplicació de la disposició transitòria cinquena de la Llei 7/2007,de 12 d'abril, de l'Estatut Bàsic de l'Empleat Públic), així com en els articles 31 del Reglament d'eleccions a òrgans de representació dels treballadors en l'empresa -aprovat per RD 1844/1994, de 9 de setembre- i 26 del Reglament d'eleccions als òrgans de representació del personal al servici de l'administració general de l'Estat -aprovat per RD 1846/1994,de 9 de setembre- el director general de Treball, Cooperativisme i Economia Social, fent ús de les facultats que li conferixen el Reial Decret 4106/1982, de 29 de desembre, de transferència de funcions i servicis de l'aministració de l'Estat a la Generalitat Valenciana, el Decret 129/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació (DOCV núm. 5566 de 30.07.2007), i l'article 5 de l'Ordre de 13 de setembre de 1994 de l'extingida Conselleria de Treball i Assumptes Socials (DOGV núm. 2358, de 3.10.1994), per la qual es van establir les Oficines Públiques de Registre d'Actes d'Eleccions Sindicals en l'àmbit de la Comunitat Valenciana, resol:  
Primer  
Ordenar que siga dipositat en l'Oficina Pública Autonòmica de Registre d'Actes d'Eleccions Sindicals, l'acord de 26 de gener de 2011, subscrit per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià, pel qual es designa àrbitre en matèria d'eleccions sindicals per a la província de Castelló, Manuel Nogueira Izquierdo.  
Segon  
Notificar la present resolució a les organitzacions sindicals firmants dels acords i a la designada.  
Tercer  
Disposar la publicació en el Diari Oficial de la Comunitat Valenciana de la designació d'àrbitre.  
València, 14 de febrer de 2011.- El director general de Treball, Cooperativisme i Economia Social: Román Ceballos Sancho.